Tanfust:
Umyey (Mythe) n remandvar
n Jeddi*
Yura t: Yusef Oazz Eddin**
Assughel: Said
BELGHARBI
“Tugha xsegh ad ttugh tarja inu, war ssinegh mammec d ttusa ura
d mani tt urjigh. Maca min day s zrvigh netta d tarezzit ggin remnadar n jeddi
deg uzyen nsent, war ssinegh mammec ggin al ami itwarzen d iceqfan, war ssinegh
ma n amentil (cause) i yejjin amnus nni izdegh di twengint inu, isweddvar ayi
amezwar d umeggar n tarja nni!!!?…”.
Zzat ma ad yemmet jeddi yenna yi:
- A memmi inu! Ad dac jjegh remnadar inu d aselghes (dépôt) deg
ufus nnec, yuccel (falloir) xaf k ad asent tarred taynit min ghar tekked
teddard, ghar k ad asent imsar ca, amezruy n remnadar a d amenzu, tugha djant d
agra n ijjen n umsebrid itmuddu d amennejru deg umadval zi tmurt a ghar
tennidven, d netta i dayi tent iwardan, zzat ma ad yuyar ad iweddar ghar raggûj
nnes, deg ijjen n wass n tejrest nnujwegh ghar s; yenna yi: (righ ad dak wardigh
tiwsiya, maca xsegh ad as tarred taynit; teddared nigh temmuted!!…).
Wami isala awalen nnes, issenta ukuffu issfay d d acemlal zeg
uqemmum n jeddi, itmarrni d, itudum xef tassut, yiwedv al ami yudum xef ufus
nnes afusi zi yettvef remandvar nni.
Twaligh jeddi yettvef day sent, axmi war yesx ad ayi tent iwarda,
axmmi d tugha d tayarzawt xef min dayi yenna, war zzaysent yesxi waxxa raxart
tessenta teghzvazv dayes, maca oini yessen min yeona azal nsent!?.
Itwandel jeddi deg ijjen n uraq mani tugha issutar netta ad
dinni indvel, di tmurt n ragwaj, manis war isvuref udvar. Zeryen xafi attvas n
imalas, righ ad arezmegh txabect di yeffar jeddi remnadar nnes, txabect iqqarqec
ughamus nnes, tessur s wedrim d yejghulen d tioeqqayin n lluban, smuqlegh di
remnadar nni uffigh ibeddel wudem nsen, axmi war yedji d yenni i dayi iwarda di
tudart nnes, oini ad yiri asmeskel (changer, ibeddel) n wudem nsen d ijjen zeg
tufrin d wadrug (mystique) nsen, oad twarigh day sen tittvawin n jeddi d
tibarcanin jeooarent id dayi, s ticarraw n tigwdi i dayi d yetvfen, marregh
arrigh tent ghar txabect nni iffaren di tburjet n wexxam nnegh, mani yemmars
adlis ughris (lkitab lmuqeddas).
Adlis nni tugha yeqqar ayi xaf s jeddi:
- A memmi!! akuc deg udelis a i danegh d yenna amezruy nnegh,
oad ad dyas ukud di ghar nedwel ghar webrid nnes, maca ssutaregh zzay k war
tejja hed ad isteftef di tefray nnes!!.
Marra yenni yessen jeddi zi radas, mkul ijjen d assagh (rapport)
nnes xef umezruy n remnadar nni, mkul ijjen d tanfust nnes, maca marra idsen
tghilen remnadar nni iwca s ten ijjen n wudayy umi tugha yedja jeddi d anelmad
di “lqacla” (caserne) n teghremt (temdint) di Istvambul. Jar jeddi d wuday nni
tugha dinni amuni n ict n tadukli temghar s wattvas. Maca ict n twessart ura d
nettat tugha tedja d tamedukelt nnes, tugha tessen xaf s attvas n tuffrin, ijjen
n twarat tenna yi:
- A memmi!! mara texsed ad tesned tidet n remnadar n jeddec,
sefled ghar i ad dak d tinigh nnec, remnadar nni bab nsen d Mas ALMIJR SUN, maca
war ssinegh wi ten zzayes d yucaren, ad lami d iwdven ghar ifassen n jeddec,
mara war ggwidegh ad sxarqegh; ad dayi iwadem akuc; oini d jeddec i ten yucaren
s ughir zi mas nni, nigh oini isgh iten xaf s, maca min snegh belli remnadar nni
ksin attvas n tuffrin, war zemmaregh ad ac tent inigh nec!!…
Marra manawya war dayi yecqi, snegh belli remnadar n jeddi ghar
sen amezruy yemghar, ghar sen azal deg uraq n tudart nnegh, d manawya id ayi
yejjin ad asent arregh anict uyenni n taynit. Hima war tefghegh abrid id ayi
yenna jeddi ad xaf s uyaregh isvuraf inu.
Ddugh ghar taddart n umesgenfu n tittvawin, waxxa tacigh iked
rxezrat inu amenn tenna, i ssek xafi tmcinat ghef tittawin inu, ixezzar ma ad d
asen remnadar n jeddi xef usmuqqel inu, yenna yi:
- Wap!!.. remnadar a ghar sen tinumal (attributs) am rxezrat
nnec nican!!...
Maca nec ittvef ayi utvebpet ghar wawar nnes, min war ugzugh;
netta d mayemmi xaf i d ghad asen, d nitni n rxezrat n jeddi, nec tallin inu war
arwisent di tinni nnes?!..
Ass nni i di jjigh amesgenfu, fgheghd zeg umesganfu (sbitvar);
twarigh marra tiwwura n tudrin d leswaq n temdint arejrent, iwdan udrusen, zi
twarat ghar tennidven ad twarid ca n ijjen yezvwa tma n webrid s umari d tazla,
oini oemmars taghlemt a ma teddar tioejjuja am wass a, teccur s rghetv n icaren
t yedlin am tayyut?.
Tiharyadvin a ilul d akid sent abarru n yitvan, tmarnyen d s
wattvas, zpir n tzut nsen di marra iruqan, tenfifiren jar d jar, di ca n wexxam
yarder nigh di ca n txuxxet jar igudar d icarcar, twarigh ijjen n weqzin i
tennedv i yect n teqzint d tacemlalt, rajigh ad msvebdvan xef ayawya nsen, maca
uggin, ksigh d ijjen n uceqquf n wezvru heryegh ten zzay sen, maca yuggi ad
zzayes yarxu, twaligh msersvaqen zi tcarmin nsen, tugha war ssinegh belli
temsarawt nsen amenni id yegga, uffigh amenni; jjigh ten ad salan ddab nni n
tayri nsen!!!..
Ula d nnec ilehfay uxeyyeq am tayyut n temdint, dayi amnus n
remnadar nni, gwdegh ad ten qqnegh xef tittvawin uca ad dayi imsar ca n umutten,
nigh ad twarzen xef taqsuhi n tmurt, nigh ad weddaren di ca n mani, minzi nec
lebda texsegh ad nnujwegh attvas ghar mani tmunen lghaci, ghar tfeskiwin, d
tfugla n tmeghriwin!!…
Ijjen n twarat tugha yi d annuwji deg ict n tfaska, war ucigh al
lami d teqqim zzat inu ict n tharmuct d tungalt n wudem, teqqim ttades d ghari s
cway cwayt, tenna yid deg wawal nnes amezwaru:
- Attvas zi melmi d nnec ssarsegh xaf k tittvawin inu, d zi
melmi d nnec texsegh cek!..
Smuqlegh dayes, arrimet nnes teksi timitar am tfelwin n unazur
(artiste) GHUGHAN(1), tugha tacigh axmi d netta id tyarecmen s idvewdvan nnes,
turi d s waddud iqad, s tcuni izi tessur… Awalen nnes teqqsen s lebput, ttayem d
asqinfet zi radjagh nnes i tudum d dayi s cway cway, Axmi nni tarezzem taqemmumt
nnes twaligh cwayt n tafrughi di tighmas nnes, taghmuzin arenyent as azvli d
tcuni, tugha texsegh day s attvas tizvemmi id tteg i tancucin nnes, ineddep ayi
ghar s uyenni, righ ad marghegh di arrimet nnes…
Tugha tarjigh axmi necc d amsebrid, tfafigh deg umadval, al lami
uffigh ict n tegzirt teccur s tuzziyzewt d tseklutin ilelcen xef tmewwa nnes,
mghar nec d tharmuct nni day s d imezdagh, traghigh as s izwl (ism) nni i das
ggigh TALAR (2), war ssinegh tidet n usemqar nnes, neqqim sin idnegh n tenyuyur
xef ict n thennayrurt yuyren ghar tseklut, TALAR axmi war ttif tiwalin zi ghar
texs ad tini min texs ad tini, taff tijdvidvin deghya sughulent asqar nnes ghar
iwalen; ghar ilaghan, mermi mma xzaregh ghares taffegh tittvawin nnes bbepbarent
id ad runt s imettawen di yeffar min war ssinegh.
War ugzugh i mayemmi ttaf askuti nnes ghar imettvawen, oini
txarrvas di twengint nnes ass nni umi d tewdva xef trict n uyyiss nni acemrar,
wettvu nni i day s yejjin ayezzum war itgenfi; yeddar d iwezwizen xef udvar nnes
afussi, mermi mma day s tessendef ad ttayem imettvawen ghar ririwet n tittvawin
nnes.
Nec d TALAR nmsagar sin n twaratin di tudart nnegh, deg ict n
tfaska wami tugha yi dinni d annewji, zi senni tweddar; war ssinegh manis i
tekka limart nnes, yeqqim ghar i d asutar ad tzaregh i twarat nniden, suyenni
mani mma tedja ca n tfaska d ca n tmeghra ad dinni nnujwegh, qqaregh as deg ixf
inu ad yiri TALAR aqqet dinni; huma ad nemsagar!!...
S wattvas n twasit inu ghar tfaskiwin a, ssentigh tesnegh abarru
n innujiwen, maca ijjen n ugwennactal (clown) lebda aqqet dinni, d netta umi
ticcen ad issiwel xef min itemsaren di tmeghra, issawal idehhek s tighmas nnes
ticemlalin, itawi d tinfas ar ghar bbeojen marra innujiwen nni s usfarteq.
Yezri ussegwass xef raxart n jeddi, u oad war qqinegh remnadar
nnes xef tittvawin inu, war dayi yenni ixf inu adef sadu icudvadv n tuffrin,
lebda tugha arezzugh ad arewregh zi tumyin i tugha dayi yeqqar jeddi di tudart
nnes.
Maca tagezzant nni tawessart d min dayi tenna xef remnadar n
jeddi, tejja ayi ad xarsvegh mammec nniden, ict n twarat tus d ghar i tarsa
rizar; tezvwegh n lhenni tugha xef tifassin d ddarin nnes; azyen n iffan nnes
yuffen seyhen d d ioaryanen zeg warudv nnes; tessezwegh ura d tancucin nnes;
tighmas nnes ssajnt id d tibarcanin… tarni i wudem nnes ict n tezbibt ghef
tagemmizt nnes, tkehher i tittvawin nnes tizegzawin, teqqim zzat inu, tekkes xaf
s ahewwaq i tugha teghnes d acemlal, uca ucigh teqqar ayi axmi d ca n tarja zi
krat n turjatin nnes, tarja ya war ghares asenti ura d ameggaru, maca s krat
idsent day sent jeddi iddar jar asent.
Tenna deg ijjen n ughezdis zi tarja nnes:
- I tettvef jeddi di twessart nni, i kessi t ghars ad t yessni
xef trict n uyyiss nnes acemlal, ad t yawi akides ghar teqseft nnes, maca deghya
itwanegh s ifassen n ca n iceffaren n webrid, tawessart nni ucaren tet ghar sen
d tanecruft, teffar mani war yessin hed!!..
Deg ijjen n ughezdis nnidven zi tarja nnes; tenna yi d:
- Tugha ghar jeddec tam d mraw (18) n tmettvutin, d mkul icten d
azvri n wudem nnes d mkul icten d timitar n tifraz nnes… ura d ilsawen d
tutalayin d timagitin nsent msvebdvant, maca marra min yeqqimen zi tarrawet
nnesnt d ijjen n warba i yellan d ccek, deg imal ad tirid d agellid xef temdint
a, ad taffed tiwalfin nnec uyrent di marra tiwazviwin (régions), ad itwassen
usemqar nnec xef marra alsawen n imezdagh d midden, ad zzay s semman tarrawt
nsen d gha ilulen.
Maca min yedjan d axatar di tarja n twessart nni netta d min day
i tenna ammu:
- Deg ijjen n wass n tejrest; axmi nni ghar tegged s wawal n
jeddec ad teqqned remnadar nni xef tittvawin nnec, ad tmerced iked tharmuct nni
umi teggid TALAR, zi senni ad temdukled iked lwacun nnes, ad ac d arren azal
nnec, ghar unfarar ad d dewred d aselway n temdint a!!….
War ugzugh i marra min d yusin xef yiles n tgezzant nni, war
dayi tidfent tinfas n tumyin ghar twengint inu, maca ghar umeggaru ucigh iked
yexf inu yiwyi t wannay, s min d tugha dinni n waggu yeggin tisiynutin deg uxxam
inu, aggu zi tugha tteg timegga nnes, war ucigh iked ixf inu al ami d kkaregh zi
uprudji inu, uffigh tawessart nni war yeqqim mghar araq nnes, uffigh ixef inu d
aoaryan, arsigh mghar tirmect inu, s umarret yuccar ayi unudem n yidves, war d
kkaregh al ami d xafi sijjen izenzaren n tfuyt, twaligh zzat inu ca n iskiren
(lehruz), yura day sen: (gg s wawal n jeddec, qqen remnadar nnes… maca ghar k ad
texzared ghar mani nnidven s nebla zzay sen!!!…).
Ixf inu war izemmar ad yuyar ghar zzat, azder (svbar, Patience)
inu yefsi, war zemmaregh ad saligh tawuri iked inelmaden inu, attvas n twaratin
tugha war ssinegh min tugha dasen sselmadegh, ula d min xef tugha nessawal, maca
tugha ntettves attvas deg ugherbaz, wenni ghar yurjan ca n turja am tenni inu ad
yesmurs (réussir) ad d yawi tiwsi d tameqrant n ugherbaz.
Inelmaden inu tbeddalen attvas deg udmawen nsen, iharmucen
tmarniyen meghgharen s tazla zzat i tittvawin inu, tiharmucin waxxa d timezyanen
maca tugha twarigh tibbicin nsent sfuffuyent id waxxa akud n tinenni nsent oad
war d yiwidv, zi twarat ghar tenniden tugha swazzdvegh ghar sent, ura d
inelmaden inu axmi nni dayi twalan; arezzun ad ggen am nec, nedvwen deg ihesyan
n ijjen d wennidven, mermi mma dasen oawdegh xef tefray n umezruy n XALID BNU
LWALID umi yengha MUSAYLIMA… tugha tacigh akid sen teggen timegga am
ibupaliyyen, kssigh arekkudv zi ghar ccen aqabu, zawaregh ten, nnigh asen s
taqsuhi n wawal inu:
-Upu.. upu!!.. ma war tessinem belli aqqa yi d anecruf n ixef
inu, war dayi arenyet tighufi, d imxumbal ghef tmukrisin di djigh, necc arezzugh
ad tirim amen tenna, aqqa nec oad war ggigh s wawal n jeddi, tacigh iked ixef
inu war sekwigh walu, war djigh am umezwaru, war ssinegh min qqaregh ula d min
teggegh, awalen a i da qqaregh war djin ca inu, n twessart nni tagezzant i ghari
d dyusin tameddit nni, i xafi yesrun arudv inu, ura d amessegur n ugherbaz; ad
ghars d teddu di ca n tmeddit; ad das tegg am nnec!.. Righ ad dawem inigh belli
nec war djigh ca iked min tugha d awem sselmadegh n umezruy!!…
D cwayt yudefd umessegur n ugherbaz, tugha itesla imarra min
tugh dasen nnigh, uca arenyegh deg wawal inu:
- Mri war tedji d HABSAT XAN ANNAQIB(3), ad yili war arezmen
tinmal (agherbaz) n tharmucin di teghlemt a, ixessva ghef marra i dnegh ad nayer
tasmaqalt n HABSAT XAN xef igudar n ixxamen nnegh, ixessva anegh ad nessen
amezruy nnes, ad narzu deg umeddur nnes, ad nesijj xef marra min tura di tudart
nnes!!…
Yewta umesggur n ugherbaz xef teghrudvt inu, uca yenna yi s
usfarnen:
- Tanmmirt a yamselmed, cek d azwel n tneflit (développement)
ugherbaz nnegh, maca ghar k ad tegged s wawal n jeddec; ad teqqned remnadar nnes
xef tittvawin nnec, oini ghar ad tent tegged ad ibeddel umeddur nnec, ad tbeddel
ura d tudart n tawuri nnec. Ghrigh ass n idennadvt deg ijjen n ughmis n
Taglanzit yura xef ijjen n rmass dayes marra min yedjan d amenzu zeg wagra n
jeddec, zi txedmiyin nnes d mawsat d marra reqcuo nnes… it oini tugha yeddar d
aryaz s tirugza nnes?…
D cwayt udfen d xaf negh ghar tinmel ca n ihewwasen, uzren ghar
ragwaj xef inelmaden, swizdven ghar tasmaqqalt tugha yuyren xef telwiht n tira,
ijjen zzay sen yarz it; teftuttez d iceqfan, ijjen yeqqed timessi di rcighed
nnes. Zi senni nexzar deg ayawya nnegh uca nesfarnen deg udmawen nnegh, war nuci
arami nuffa ixf nnegh deg ammas n lghaci, jar ighuyyan d rhesvran, deg umezwaru
n lghaci nni twarigh TALAR; tlagha s tagrawla, d lghaci ssefliden ghar s; ccaten
xaf s camxat.
War ucigh arami uffigh remnadar n jeddi ghef tittvawin inu, oini
tugha ggwdegh ad dayi weddaren jar tazliwin n lghaci, nigh ad twarzen jar aofass
n idvaren nsen, uffigh iwdan nni marra jeooarend dayi, marra idsen arrin ayi d
taynit axmi ghar sen djigh d agellid, d nitni undven ayi d am isemghan inu!!…
Toini amentil (cause) d remnadar nni, d suyenni arezzun ad xafi
hbibaren, huma war dayi ten i tekkes hed zeg iceffaren n temdint, uccigh iked
usbirreh (tumart), wami uffigh marra iwdan nni arrin ayi anict uyennni n taynit,
oini wami ggigh s wawal n jeddi; qqnegh remnadar nnes i usmuqqel inu!.
Ghar radas n umuni nni; twaligh taharmuct nni umi ggigh TALAR
teksi “lmikruffun” ad tessiwel ghar ugraw nni n yewdan, tenna sen:
- A ighermanen (citoyens) d ayt bab n temdint nnegh, neqqar s
tumart; arraqet zeg uselway amaynu; ghar yilin d adugam (symbole) n temdint
nnegh, ad yiri zzat nwem, zzat imarra timukrisin d ilaghan d tarezzutin nwem, zi
ssa d usawen war d ttifem tarwa nwem ooureynen ula djuzven, aryaz a d netta i
gha yilin d agellid nwem. Rexxu ntettar zzayes ad yari ghar “lmikruffun” huma ad
yini awal nnes amezwaru i
taq_Latn lim_Latn kab_Latn kab_Latn eng_Latn hau_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn taq_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn som_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn